Kiøbenhavns Postrytter, 1788-08-29
Den Svenske Armees Operationer i Finland ere af Mangel paa Fourage blevne noget standsede. Corpset under General Armfelt var allerede den 19de Julii ankommet til Landsbyen Bredskal, nogle Werster fra Fridrichshamn, og Avantgarden, under Oberst von Armfelt, havde Aftenen forhen posteret sig ved Summa, 3 Werster fra Frederichshamn, og fra denne Side begyndt at bestorme Staden. Hovedøyemeedet var at bemægtige sig Fæstningens Magaziner. Natten til den 20de blev Leyren ved Summa hæftig angrebet af 950 Russer med 2 Kanoner. Jlden varede i 2 Timer, da en fiendtlig Kanon blev demonteret, og Fienden saae sig nødsaget til i Uorden at trække sig tilbage. Fiendens Forliis beløber sig til over 200 Mand, som man slutter sig til af de mange hist og her paa Veyene og i Skovene fundne Flinte, Grenadeerhuer og Patrontasker. Efter dette mislykkede Forsøg har Garnisonen i Frederichs ham ladet Leyren ved Summa være i Roe. General Armfeldt slog sin Leyr ved Hussula, og hæmmede dermed Communicationen imellem Frederichshamn og Willmanstrand, saa at den allene over Wyburg blev aaben. Jmidlertid bloquerede Flaadens Avantgarde under Oberstlieutenant Rosenstein Havnen, og borttog Vagtskibet og et Coffardieskib under Stadens Kanoner. Fire Russiske Galleyer vilde komme Staden til Hielp, men bleve angrebne, forfulgte 4 Miile bort, og slap lykkeligen bort ved Hielp af en stærk Blæst, som til deres Fordeel reyste sig. Den 27de Julii ankom Kongen til Leyren ved Hussala. Paa samme Tid rykkede saavel Galeierne med 6000 Mand Landgangstropper som Armeens Flaade under Oberst von Ankersward frem, og vilde lande paa den anden Side af Frederichshamn, nogle Werster fra Fæstningen. Fire Dages Storm forhindrede dette forehavende. Paa den femte Dag nærmede Galeierne sig Landgangsstædet; hvorpaa Kongen strax lod forcere Deleerne fra Siratikula og Bom belle, for at sende Stykkeste til Kanonerne og med Tropperne aabne en nye Communication. Oberst Montommery commanderede ved denne Expedition. Han marcherede frem lige til Bombelle, hvilken Bye ligger næsten under Frederichshamns Kanoner. Derfra detacherede han 3 Escadroner Cavallerie for at escortere 70 Heste til det Corps, som skulde giøre Landgangen. Dette Detachement naaede ved Landgangsstedet, men forefandt der en Russisk Poste ring med 4 Kanoner og 3 Batailloner. En stærk Storm havde atter forhindret Landgangen, og Fienden havde besat denne Post for at beskytte Kysterne. De Svenske Escadroner trak sig saa hastig som mueligt tilbage til Bombille, og mistede ved denne Leylighed 3 Dragoner og 2 Officerer. Dagen derefter gik Landgangen for sig, og uagtet den fiendtlige Jld, i den bedste Orden. Man forskandsede sig; og da Kanoneerschalupperne havde gjort Strandbredden ryddelig, detacherede General Siegroth Oberst von Klingsporr, for at bemægtige sig det Mondelaxske Deflee, og dække Veyen til Wyburg. Corps de Bataille rykke med det samme frem fra den anden Side af Frederichsham. J dette Øyeblik begyndte Commandanten i Frederichshamn at skyde Forstæderne i Brand, hvor Magazinerne laae, og for hvis Skyld Expeditionen var foretaget. Da General Siegroth saae det, fattede han den Beslutning at trække sig tilbage og indskide Tropperne igien; hvilket skeede i god Orden, uden derved at forstyrres af Fienden. Den følgende Dag lod Kongen sit høyre Fløy postere sig ved Likala og det venstre ved Hegfors, hvilken Bevægelse formedelst Fouragemangel var nødvendig.